е приложимо, годишните средни стойности от цялата извадка, като се използват тегловните коефициенти на индивидуално равнище, посочени в параграф 4, за осемгодишната целева съвкупност, както е определена в член 4, параграф 3 от настоящия регламент, и по отношение на заетост, безработица и лица извън работната сила по пол;
 в)
 изискванията се прилагат съответно за специалните теми и техните целеви съвкупности.
 7. Информация за променливите WKSTAT, ABSREAS, JATTACH, SEEKWORK, ACTMETNE и AVAILBLE, посочени в приложение I към настоящия регламент, не се използват в процеса на претегляне.
 Член 10
 Разпространяване на данните
 1. Като част от тримесечния доклад относно точността, описан в параграф 2 от приложение III към настоящия регламент, държавите членки предават на Комисията (Евростат) две граници на достоверност. Комисията (Евростат) използва тези граници на достоверност за целите на разпространяването на данните.
 2. За да се изготвят изчислени за минали периоди динамични редове без прекъсване за основните показатели, започващи от първото тримесечие на 2009 г., държавите членки предават на Комисията (Евростат) до 31 декември 2021 г. един от следните елементи:
 а)
 корекционни коефициенти, които да се прилагат спрямо данните от минали периоди за всеки показател, описан в параграф 3 от настоящия член;
 б)
 пълните динамични редове, обхващащи времевия период от първото тримесечие на 2009 г. до четвъртото тримесечие на 2020 г., за всеки показател, описан в параграф 3 от настоящия член.
 3. Показателите, за които се изискват изчислени за минали периоди динамични редове без прекъсване, са равнището на заетостта и равнището на безработицата, изразени в хиляди, разбити по пол и по възрастовите групи 15—24 години, 25—64 години и 65 и повече години, и само за безработица — възрастовата група 20—64 години.
 4. Корекционните коефициенти за изчисляване на данни за минали периоди, пълни динамични редове без прекъсване и съответните метаданни за изчислени за минали периоди динамични редове без прекъсване, изисквани съгласно параграф 2 от настоящия член, се изпращат във формàта, предоставен от Комисията (Евростат).
 Член 11
 Стандарти за предаване и обмен на информация
 1. Държавите членки предават на Комисията (Евростат) тримесечни и годишни масиви от данни с предварително проверени микроданни, които отговарят на правилата за валидиране в съответствие със спецификацията на променливите за условията на тяхното кодиране и филтриране, определени в приложение I към настоящия регламент. Държавите членки и Комисията се споразумяват за допълнителни правила за валидиране, които се изпълняват като условие за приемане на предадените данни.
 2. Тримесечните масиви от данни съдържат всички основни променливи за тримесечните извадки. Включването в тези масиви от данни на променливи с годишен референтен период за съответните извадки или подизвадки е незадължително.
 3. Годишните масиви от данни включват всички структурни променливи, както и основните променливи за съответните извадки или подизвадки.
 4. Основните и структурните променливи за тримесечните и годишните масиви от данни отговарят на изискванията, описани в член 4, параграф 3 от настоящия регламент.
 5. Окончателните данни се предават в завършени масиви от данни, обхващащи всички променливи, независимо от броя на преразгледаните наблюдения и променливи.
 6. Съдържанието на тримесечните променливи, предавани в рамките на тримесечните масиви от данни, е съгласувано със съдържанието на променливите, предавани в